Gorgopótamos

Gorgopótamos (), antiikin Dyras (), on joki Keski-Kreikassa. Se on Spercheiós-joen sivuhaara ja virtaa Fthiotiin alueyksikön alueella. Joen pituus on noin 15 kilometriä. Gorgopótamos saa alkunsa Oíti-vuorelta, virtaa joesta nimensä saaneen Gorgopótamoksen kylän ohi ja laskee Spercheiókseen lähellä Kómman kylää.

pienoiskuva|vasen|Gorgopótamoksen silta.
Antiikin ajan kreikkalaisessa mytologiassa Dyras-joen sanotaan saaneen alkunsa, kun sen vettä tarvittiin sammuttamaan Heraklesta polttanut tuli. Herodotoksen aikana Dyras laski suoraan Malianlahteen (nyk. Maliakóslahti) Sperkheios (nyk. Spercheiós) ja Melas (nyk. Mavronéri) -jokien välistä. Nykyisin Gorgopótamos laskee ensin Spercheiókseen, joka laskee myöhemmin Maliakóslahteen.Herodotos: Historiateos 7.198.

Joen ylittää suuri Gorgopótamoksen silta. Toisen maailmansodan aikana 25. marraskuuta 1942 sen luona käytiin Gorgopótamoksen taistelu. Lamían kunnan osa Gorgopótamoksen kunnallisyksikkö, entinen itsenäinen kunta, on saanut nimensä joesta.

 Lähteet 

 Aiheesta muualla 

Luokka:Fthiotis
Luokka:Kreikan joet
Luokka:Spercheióksen vesistö